turjo4nis/wikipedia-bn-dump-20250701 huggingface dataset:
পাইরেথ্রিন

পাইরেথ্রিন সূর্যমুখী (Pyrethrum) জাতীয় ফুলের বীজত্বক থেকে আবিষ্কৃত মশা মারা কীটনাশক।

 "অল আউট", "গুড নাইট" ইত্যাদি বাজারজাত মশা মারা তরলে প্রালেথ্রিন থাকে যা তৃতীয় প্রজন্মের কৃত্রিম পাইরেথ্রয়েড (পাইরেথ্রিন জাতীয় যৌগ) (3rd generation pyrethroid)।
ধূপে  অ্যালেথ্রিন (প্রথম প্রজন্মের পাইরেথ্রয়েড) থাকে।
 পারমেথ্রিন ক্ষেত, মশারী ও জামাকাপড়ে ব্যবহার হয়।

কার্যপদ্ধতি 
এই নিউরোটক্সিন বা স্নায়বিষ সোডিয়াম চ্যানেলগুলিকে খোলা রেখে দেয়। ফলে মশা পক্ষাঘাতগ্রস্থ হয়।

সুবিধা 
 মানুষ ও পাখীর পক্ষে খুব কম বিষকর (কেবল মাছ ও পতঙ্গ ঘাতক)।
 মারণমাত্রার অনেক কমেই বিকর্ষক (repellant) হিসাবে মশা তাড়তে ব্যবহার করা যায়।
 স্ল্পস্থায়ী ও প্রাকৃতিকভাবে বিনাশযোগ্য যৌগ।

অসুবিধা 
ইস্টোজেন জাতীয় ধর্ম থাকায় ব্যাপক ব্যবহারে জলের জন্তুদের মৃদু বিষক্রিয়া ও প্রজননে অসুবিধা দেখা দিতে পারে।

বহিঃসংযোগ 
 http://pmep.cce.cornell.edu/profiles/extoxnet/pyrethrins-ziram/pyrethrins-ext.html

কীটনাশক
নলিনীকান্ত সরকার

নলিনীকান্ত সরকার(জন্ম ২৮ শে সেপ্টেম্বর ১৮৮৯ খ্রিষ্টাব্দ - মৃত্যু ১৮ ই মে ১৯৮৪ খ্রিষ্টাব্দ) একাধারে সাহিত্যিক, সাংবাদিক, কবি, গায়ক,সাহিত্যবোদ্ধা ও ছন্দশ্রী ছিলেন। তবে হাসির গানের রচয়িতা ও গায়ক হিসাবেই তার বিশেষ খ্যাতি। তিনি কাজী নজরুল ইসলামের চিরসুহৃদ। তিনি নজরুলের স্বরলিপির সংকলন সুরমুকুর এর স্বরলিপিকার। নলিনীকান্ত সাংবাদিকতার হাতেখড়ি শরৎচন্দ্র পণ্ডিত বা দাদাঠাকুরের 'জঙ্গীপুর সংবাদ' পত্রিকায়। শরৎচন্দ্রের পণ্ডিতের জীবিত থাকার অবস্থাতেই তার লেখা 'দাদাঠাকুর'বইটি চলচ্চিত্রায়িত হয়েছিল। ছবি বিশ্বাস দাদাঠাকুরের ভূমিকায় অভিনয় করেন।

সংক্ষিপ্ত জীবনী
নলিনীকান্ত সরকারের পিতা ছিলেন মালদহ জেলার কালিয়াচকের নিকুঞ্জবিহারী সরকার। 
নলিনীকান্তর শৈশব ও কৈশোর কাটে পশ্চিম বঙ্গের মুর্শিদাবাদ জেলার নিমতিতা এলাকার জগতাই গ্রামে। বিপ্লবী দলের সাথে জড়িত ছিলেন। বরদাচরণ মজুমদারের অধীনে তিনি কিছুদিন লালগোলা রাজাদের গ্রন্থাগারে কাজ করেন।

তিনি কাজী নজরুল ইসলামের লেখা বেশ কিছু গান বেতার ও গ্রামোফোনে গেয়েছেন। নজরুলের প্রথম স্বরলিপির সংকলন সুরমুকুর এর স্বরলিপি তার করা। এতে নজরুলের ২৭টি গানের স্বরলিপি রয়েছে। বইটি ডি এম লাইব্রেরি থেকে ১৯৩৪ সালে প্রকাশিত হয়। মূলত তারই আগ্রহে নজরুল রেকর্ডিংয়ের সাথে যুক্ত হয়েছিলেন। এছাড়া কৌতুক অভিনেতা শরৎ পণ্ডিতের  জীবদ্দশায় তার জীবনীগ্রন্থ দাদাঠাকুর রচনা করেন নলিনীকান্ত সরকার।

ভক্ত ও বৈষ্ণব পরিবারের সন্তান তিনি শৈশব থেকেই আধ্যাত্মিকতার দিকে আকৃষ্ট ছিলেন। পরবর্তীকালে বহু সাধু মহাপুরুষের সান্নিধ্যে আসেন। গৃহীযোগী বরদাচরণ মজুমদার, যোগীর কালীপদ গুহরায় প্রভৃতির প্রিয়পাত্র ছিলেন। ১৯২১ খ্রি. পুদুচেরিতে তিনি প্রথম শ্রীঅরবিন্দকে দর্শন করে যোগ সাধনা গ্রহণের সুযোগ পান। পরে ১৯৪৮ খ্রিষ্টাব্দে সপরিবারে পুদুচেরি আশ্রমবাসী হন। সেখানেই ১৯৮৪ খ্রিষ্টাব্দের ১৮ ই মে প্রয়াত হন।

গ্রন্থাবলি
 সুরমুকুর (১৯৩৪)
 শ্রদ্ধাস্পদেষু
 দাদাঠাকুর
  কান্তপদলিপি
  হাসির অন্তরালে
  আসা যাওয়ার মাঝখানে

তথ্যসূত্র

5.সংসদ বাঙালি চরিতাভিধান প্রথম খণ্ড ৫ম সংস্করণ ৩য় মুদ্রণ (পৃষ্ঠা ৩৪৮) ISBN 978-81-7955-135-6

বহিঃসংযোগ

বাঙালি লেখক
বাঙালি কৌতুকাভিনেতা
১৮৮৯-এ জন্ম
১৯৮৪-এ মৃত্যু
সুনীল দত্ত

সুনীল দত্ত (হিন্দি ভাষা: सुनील दत्त; ৬ জুন, ১৯৩০ - ২৫ মে ২০০৫) ভারতীয় চলচ্চিত্র অভিনেতা, প্রযোজক, পরিচালক এবং রাজনীতিবিদ। তিনি মনমোহন সিং-এর সরকারে "যুব ও ক্রীড়া মন্ত্রণালয়ের" ক্যাবিনেট মন্ত্রী ছিলেন। তার স্ত্রী নার্গিস বিখ্যাত চলচ্চিত্র অভিনেত্রী ছিলেন এবং পুত্র সঞ্জয় দত্ত হিন্দি চলচ্চিত্র শিল্পের আরেকজন সফল অভিনেতা। সুনীল ১৯৮৪ সালে কংগ্রেসে যোগ দিয়ে রাজনীতি শুরু করেন।

প্রারম্ভিক জীবন
সুনীলের জন্ম ব্রিটিশ ভারতের পাঞ্জাব রাজ্যের ঝিলাম জেলার খুড়দি নামে একটি গ্রামে। এই গ্রামটি এখন পাকিস্তানে। দেশভাগের সময় তার পরিবার ভারতে পাড়ি জমান। সুনীল মুম্বইয়ের জয় হিন্দ কলেজে ভর্তি হন এবং জীবনধারণের জন্য বাস কন্ডাক্টরের কাজও করেছিলেন।

কর্মজীবন
তার কর্মজীবন শুরু হয়েছিল দক্ষিণ এশিয়ার প্রাচীনতম রেডিও স্টেশন 'রেডিও সিলন'-এ (শ্রীলঙ্কার) একজন ঘোষক হিসাবে যেখানে তিনি খুব জনপ্রিয় হয়ে ওঠেন। এর পরে তিনি হিন্দি ছবিতে অভিনয় করার সিদ্ধান্ত নেন এবং বোম্বাই এসেছিলেন। ১৯৫৫ সালে নির্মিত "রেলওয়ে স্টেশন" তার প্রথম চলচ্চিত্র ছিল, তবে ১৯৫৭ সালের 'মাদার ইন্ডিয়া' তাঁকে বলিউডের ফিল্ম তারকা করেছিলো। সুনীল ডাকাতদের জীবন নিয়ে নির্মিত চলচ্চিত্র 'মুঝে জিনে দো'তে অভিনয়ের জন্য ১৯৬৪ সালে ফিল্মফেয়ার সেরা অভিনেতা পুরস্কার অর্জন করেছিলেন। দুই বছর পরে, তিনি আবার 'খানদান' চলচ্চিত্রের জন্য ১৯৬৬ সালে ফিল্মফেয়ার সেরা অভিনেতার পুরস্কার পেয়েছিলেন।

১৯৫৭ সালে মেহবুব খানের ছবি মাদার ইন্ডিয়ার শ্যুটিংয়ের সময় নার্গিসকে আগুন থেকে উদ্ধার করতে গিয়ে সুনীল দত্ত পুড়তে গিয়ে বেঁচে যান। এই ঘটনায় মুগ্ধ হয়ে নার্গিসের মা তার কন্যাকে সুনীল দত্তের সাথে ১৯৫৮ সালের ১১ মার্চ বিয়ে দেন।

১৯৫০ এর দশকের শেষ থেকে শুরু করে ১৯৬০-এর দশক পর্যন্ত, তিনি সাধনা (১৯৫৮), সুজাতা (১৯৫৯), মুঝে জিন দো (১৯৬৩), গুমরাহ (১৯৬৩), ওয়াক্ত (১৯৬৫), খানদান (১৯৬৫) সহ হিন্দি চলচ্চিত্র জগতে অনেক দুর্দান্ত চলচ্চিত্র উপহার দিয়েছিলেন। তার অভিনীত পড়োশন (১৯৬৭) এবং হামরাজ (১৯৬৭)ও উল্লেখযোগ্য।

‘মুঝে জিনে দো’ ছবিতে তার দুর্দান্ত অভিনয় তাকে খুব জনপ্রিয় তারকা বানিয়েছিলো।

তথ্যসূত্র

বহিঃসংযোগ 
 
 Official biographical sketch in Parliament of India website
 Death of 2 cinema icons from India, Ismail Merchant, Sunil Dutt - IACFPA

১৯৩০-এ জন্ম
২০০৫-এ মৃত্যু
২০শ শতাব্দীর ভারতীয় অভিনেতা
ভারতীয় অভিনেতা
ভারতীয় রাজনীতিবিদ
অভিনেতা-রাজনীতিবিদ
ভারতীয় চলচ্চিত্র অভিনেতা
হিন্দি চলচ্চিত্র অভিনেতা
ভারতীয় চলচ্চিত্র পরিচালক
ভারতীয় চলচ্চিত্র প্রযোজক
শিল্পকলায় পদ্মশ্রী প্রাপক
শ্রেষ্ঠ অভিনেতা বিভাগে ফিল্মফেয়ার পুরস্কার বিজয়ী
অষ্টম লোকসভার সদস্য
নবম লোকসভার সদস্য
দশম লোকসভার সদস্য
ত্রয়োদশ লোকসভার সদস্য
চতুর্দশ লোকসভার সদস্য
ভারতীয় জাতীয় কংগ্রেসের রাজনীতিবিদ
মুম্বইয়ের চলচ্চিত্র পরিচালক
মুম্বইয়ের চলচ্চিত্র প্রযোজক
পাঞ্জাবি চলচ্চিত্র অভিনেতা
পাঞ্জাবি ব্যক্তি
হিন্দি ভাষার চলচ্চিত্র পরিচালক
১৯২৯-এ জন্ম
২০শ শতাব্দীর ভারতীয় চলচ্চিত্র পরিচালক
ফিল্মফেয়ার আজীবন সম্মাননা পুরস্কার প্রাপক
ভারতীয় অভিনয়শিল্পী-রাজনীতিবিদ
মহারাষ্ট্রের লোকসভা সদস্য
মুম্বইয়ের অভিনেতা
মুম্বইয়ের নগরপাল
সঞ্জয় দত্ত
জয় হিন্দ কলেজের প্রাক্তন শিক্ষার্থী
রাজাকার

রাজাকার (رضا کار) হলো ব্যুৎপত্তিগতভাবে একটি আরবি শব্দ যার শাব্দিক অর্থ হল সেচ্ছাসেবী। এটি একটি ধার করা শব্দ হিসেবে উর্দু ভাষায় এসেছে। বাংলাদেশে, রাজাকার একটি অপমানজনক শব্দ, যার অর্থ বিশ্বাসঘাতক বা প্রতারক।

পাকিস্তান ও ভারতে

রাজাকাররা ছিল পূর্ব পাকিস্তানি আধা সামরিক বাহিনী যারা বাংলাদেশের মুক্তিযুদ্ধের সময় পাকিস্তানি সেনাবাহিনীকে মুক্তিবাহিনীর বিরুদ্ধে সাহায্য করতো।

পুলিশ কওমি রাজাকার হল পাকিস্তানের একটি সেচ্ছাসেবী বাহিনী যা পুলিশকে তাদের কাজের সময় সাহায্য করে থাকে।

হায়দ্রাবাদে, রাজাকাররা হল হায়দ্রাবাদের নিজাম প্রদেশ কর্তৃক ভারতের সাথে সংযোগসাধনের বিরোধিতা করার জন্য নিয়োগপ্রাপ্ত সেচ্ছাসেবী।

বাংলাদেশে
বাংলা ভাষায়, রাজাকার হল একটি স্থানীয় গালি যা প্রধানত দেশদ্রোহী অর্থাৎ যুদ্ধাপরাধীদের দেওয়া হয়ে থাকে। বাংলাদেশে এই অপমানজনক পরিভাষাটি পশ্চিমা পরিভাষা "জুডাস" দেশদ্রোহীর সমার্থক। শব্দটি ১৯৭১ সালের পূর্ব পাকিস্তানি আধাসামরিক বাহিনী "রাজাকার" থেকে এসেছে। ২০২৪ সালের কোটা আন্দোলনে সাবেক প্রধানমন্ত্রী শেখ হাসিনা রাজাকার শব্দটি ব্যবহার করে যেটার কারণে আন্দোলনটা এক পর্যায়ে সরকার বিরোধী আন্দোলন কিংবা গণঅভ্যুত্থানে পরিণত হয়।

অন্য ব্যবহার 

 রাজাকার: দ্য সাইলেন্ট জেনোসাইড অব হায়দ্রাবাদ, ২০২৪ সালের তেলুগু চলচ্চিত্র।

তথ্যসূত্র

বহিঃসংযোগ 
আরবি শব্দ ও বাক্যাংশ
বাংলা শব্দ ও বাক্যাংশ
সপ্তপদী (১৯৬১-এর চলচ্চিত্র)

সপ্তপদী ১৯৬১ সালে তারাশংকর বন্দোপাধ্যায়ের কাহিনী অবলম্বনে তৈরি একটি জনপ্রিয় বাংলা সিনেমা । এই চলচ্চিত্রটির মুখ্য ভূমিকায় অভিনয় করেছিলেন উত্তম কুমার, সুচিত্রা সেন, তরুণ কুমার, ছবি বিশ্বাস প্রমুখ। এই ছবির সংগীত  পরিচালক ছিলেন  সুরকার হেমন্ত মুখোপাধ্যায়। এটি ৯ম জাতীয় চলচ্চিত্র পুরস্কারে দ্বিতীয় শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে পুরস্কৃত হয়।

কাহিনী 
মূলত এটা একটি লাভ স্টোরি ,ভারত উপমহাদেশের প্রাক-স্বাধীনতার আমলে(১৯৪০ এর দিকের কাহিনী), যখন তরুণ ভারতীয় ছাত্ররা ব্রিটিশদের সাথে প্রতিযোগিতা করছে এবং বিভিন্ন ক্ষেত্রে জয়লাভ করছে। এটা সেই সময়ের কাহিনী যখন বাংলার দামাল ছেলেরা ফুটবল মাঠে হারিয়ে দিচ্ছিল সুটেড-বুটেড ব্রিটিশদের এবং জিতে নিয়েছিল "জাতীয় ফুটবল শিল্ড", যখন বাঙালি ছেলেরা ব্রিটিশদের সাথে তাল মিলিয়ে পড়া শুরু করেছিল মেডিক্যাল কিংবা আইন। ১৯৪২ সালে গান্ধিজীর স্বদেশী আন্দোলন এর সময়কাল এ গল্পের পটভূমি। কৃষ্ণেন্দু(উত্তম কুমার) - এ গল্পের নায়ক, বাঙ্গালি হিন্দু ছেলে(একই সাথে নাস্তিক),তরুণ মেধাবী ছাত্র এবং অসামান্য প্রতিভাধর ফুটবল খেলোয়াড়।নায়িকা রিনা ব্রাউন (সুচিত্রা সেন) সুন্দরী এবং মেধাবী ক্রিশ্চিয়ান মেয়ে।দুই বিপরীত ধর্মের তরুণ হৃদয়ের প্রেমের উপাখ্যান এটি। দুজনই মেডিকেলে পড়ে। স্বভাবতই প্রথমে রিনা ব্রাউন অপছন্দ করত নেটিভ বাঙালি কৃষ্ণেন্দুকে। কিন্তু ধীরে ধীরে তারা কাছাকাছি আসে। কলেজের এক অনুষ্ঠানে ঘটনার নাটকীয়তায় রিনার সাথে অভিনয় করে প্রতিদ্বন্দ্বী কৃষ্ণেন্দু। কৃষ্ণেন্দুর অসাধারণ "ওথেলো" আবৃত্তি আর স্বচ্ছন্দ অভিনয় দেখে আকৃষ্ট হয় রিনা।কাছে আসে তারা,ভালবাসে একে অপরকে। বিয়ের সিদ্ধান্ত নিলে রিনার বাবা শর্ত জুড়ে দেয় যে কৃষ্ণেন্দুকে ধর্ম পরিবর্তন করতে হবে,ক্রিশ্চিয়ান হতে হবে। রিনাকে পাওয়ার জন্য কৃষ্ণেন্দু তাতেই রাজি হয় এবং ধর্ম বদলাই।কিন্তু কালী বিশ্বাসী, ধর্ম অনুরাগী কৃষ্ণেন্দুর পিতা রিনার কাছে হাতজোড় করে কৃষ্ণেন্দুকে ফিরিয়ে দিতে।রিনা তাই করে। কৃষ্ণেন্দু ভারাক্রান্ত মনে ফিরে যায় এবং মানুষের সেবায় নিজেকে উৎসর্গ করে।বহু বছর পর রিনার সাথে তার দেখা হয় মিলিটারি হাসপাতালে, যখন রিনা মদ্যপায়ী এবং উচ্ছৃঙ্খল এক তরুণী, যে হারিয়ে ফেলেছে ঈশ্বরের প্রতি সমস্ত বিশ্বাস। অপরদিকে নাস্তিক কৃষ্ণেন্দু ঈশ্বরের মাঝে খুঁজে পেয়েছে সত্যিকারের প্রশান্তি। সিনেমার শেষে দেখা যায়,কৃষ্ণেন্দুর বাবা নিজের ভুল বুঝতে পারে, বুঝতে পারে ধর্মের চাইতে মানুষ বড়। পুরো চলচ্চিত্রটি আবর্তিত হয়েছে কৃষ্ণেন্দুর স্মৃতি রোমন্থনে, ফ্ল্যাশব্যাকে।

চিত্রায়নে 
 উত্তম কুমার ... কৃষ্ণেন্দু
 সুচিত্রা সেন ... রিনা ব্রাউন
 তরুণ কুমার ... কৃষ্ণেন্দুর বন্ধু
 ছবি বিশ্বাস ... কৃষ্ণেন্দুর বাবা
 উৎপল দত্ত ... ওথেলোর কণ্ঠে
 ছায়া দেবী ... রিনার মা

পুরস্কার 
মস্কো আন্তর্জাতিক চলচ্চিত্র উৎসব
 সিলভার প্রাইজ সেরা অভিনেত্রীর জন্য - সুচিত্রা সেন 
জাতীয় চলচ্চিত্র পুরস্কার (১৯৬১)
 দ্বিতীয় শ্রেষ্ঠ বাংলা ভাষার পূর্ণদৈর্ঘ্য চলচ্চিত্র

তথ্যসূত্র 

বাংলা ভাষার চলচ্চিত্র
১৯৬১-এর চলচ্চিত্র
১৯৬০-এর দশকের নাট্য চলচ্চিত্র‎
১৯৬০-এর দশকের বাংলা ভাষার চলচ্চিত্র
ভারতীয় চলচ্চিত্র
ভারতীয় প্রণয়ধর্মী চলচ্চিত্র
বাংলা ভাষার ভারতীয় চলচ্চিত্র
ভারতীয় প্রণয়ধর্মী নাট্য চলচ্চিত্র
অজয় কর পরিচালিত চলচ্চিত্র
হেমন্ত মুখোপাধ্যায় সুরারোপিত চলচ্চিত্র
কলকাতার পটভূমিতে চলচ্চিত্র
শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
ছবি বিশ্বাস

ছবি বিশ্বাস (১৩ জুলাই ১৯০০ – ১১ জুন ১৯৬২) তিনি মঞ্চ এবং চলচ্চিত্রের একজন বিখ্যাত বাঙালি অভিনেতা।

জন্ম ও পরিবার
ছবি বিশ্বাস কলকাতার নিবাসী ছিলেন। তার পিতার নাম ভূপতিনাথ। ছবি বিশ্বাসের আসল নাম ছিল শচীন্দ্রনাথ। বারাসতের ছোট জাগুলিয়ায় জমিদারি ছিল দে বিশ্বাস পরিবারের। ‘দে’ পদবি, ‘বিশ্বাস’টা নাকি তার পূর্বপুরুষ পেয়েছিলেন আকবর বাদশাহর কাছ থেকে। ছবি বিশ্বাসের বাবা ভূপতিনাথ দে বিশ্বাসের চার ছেলের মধ্যে সবচেয়ে ছোট শচীন্দ্রনাথ। তার যখন এক বছর বয়স তখন তার মায়ের মৃত্যু হয়। মা আদর করে ডাকতেন ‘ছবি’ নামে। সেই নামটাই রয়ে গেল আজীবন।

কর্মজীবন 
১৯৩৬ খ্রিষ্টাব্দে অন্নপূর্ণার মন্দির চলচ্চিত্রে প্রথম চিত্রাভিনয় করেন। তার অভিনীত চলচ্চিত্রের মধ্যে সত্যজিৎ রায়ের পরিচালনায় জলসাঘর, দেবী, কাঞ্চনজঙ্ঘা, তপন সিংহের পরিচালনায় কাবুলিওয়ালা (চলচ্চিত্র) এছাড়া প্রতিশ্রুতি, শুভদা, হেড মাস্টার উল্লেখযোগ্য। এছাড়াও তিনি বহু বাণিজ্য সফল চলচ্চিত্রে পার্শ্বচরিত্রে অভিনয় করেছিলেন। তিনি মূলত সাহেবী এবং রাশভারি ব্যক্তিত্বপূর্ণ চরিত্রে অভিনয়ের জন্য খ্যাতিলাভ করেন।

তিনি মঞ্চঅভিনয়েও বিখ্যাত ছিলেন। সমাজ, ধাত্রীপান্না, মীরকাশিম, দুইপুরুষ, বিজয়া প্রভৃতি নাটকে তার অভিনয় উল্লেখযোগ্য। ছবি বিশ্বাস প্রতিকার (১৯৪৪) এবং যার যেথা ঘর (১৯৪৯) ছবি দুটির পরিচালক ছিলেন।

অভিনীত ছবির তালিকা

উপাধি
১৯৫৯ খ্রিষ্টাব্দে 'সঙ্গীত নাটক একাডেমী' তাঁকে শ্রেষ্ঠ অভিনেতার সম্মান জানায়।

মৃত্যু
মোটরগাড়ি দুর্ঘটনায়, ১১ জুন ১৯৬২ সালে মারা যান ছবি বিশ্বাস। ওইদিন তিনি অ্যাম্বাসাডরে চেপে যাচ্ছিলেন বারাসতের ছোট জাগুলিয়ার বাড়ি। তিনেক সকালে ভানু বন্দ্যোপাধ্যায়ের বাড়ি এসে বলেছিলেন সঙ্গে যেতে। রেডিয়োতে রিহার্সাল আছে বলে ভানুবাবু যান নি। নিজেই চালাচ্ছিলেন গাড়ি। মধ্যমগ্রামের কাছে গঙ্গানগরে ওল্ড যশোর রোডে উলটো দিক থেকে আসা ভ্যানের সঙ্গে মুখোমুখি সংঘর্ষ হয়। আর.জি.কর হাসপাতালে নিয়ে যাওয়া হলে চিকিৎসকরা তাঁকে মৃত বলে ঘোষণা করেন।

তথ্যসূত্র 

 সংসদ বাঙালি চরিতাভিধান - প্রথম খণ্ড - সাহিত্য সংসদ
 ইন্টারনেট মুভি ডেটাবেসে ছবি বিশ্বাস

বাঙালি অভিনেতা
বাঙালি চলচ্চিত্র পরিচালক
বাঙালি নাট্যব্যক্তিত্ব
১৯০০-এ জন্ম
১৯৬২-এ মৃত্যু
কলকাতার চলচ্চিত্র পরিচালক
কলকাতার অভিনেতা
পশ্চিমবঙ্গের অভিনেতা
২০শ শতাব্দীর ভারতীয় অভিনেতা
প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
ভারতে সড়ক দুর্ঘটনায় মৃত্যু
সংগীত নাটক অকাদেমি পুরস্কার প্রাপক
বিদ্যাসাগর কলেজের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় চলচ্চিত্র পরিচালক
কাল তুমি আলেয়া (চলচ্চিত্র)

কাল তুমি আলেয়া শচীন মুখোপাধ্যায় পরিচালিত ১৯৬৬ সালে ভারতীয় বাংলা ভাষার নাট্য চলচ্চিত্র। এটি প্রখ্যাত সাহিত্যিক আশুতোষ মুখোপাধ্যায়ের একই নামের একটি উপন্যাস অবলম্বনে নির্মিত। এই চলচ্চিত্রের মুখ্য ভূমিকায় অভিনয় করেছিলেন উত্তম কুমার এবং সুপ্রিয়া চৌধুরি। এই সিনেমাটির সঙ্গীত পরিচালক ছিলেন উত্তম কুমার নিজে।

কুশীলব
 উত্তম কুমার - ধীরাপদ চক্রবর্তী
 সুপ্রিয়া চৌধুরি - ডাক্তার লাবণ্য সরকার
 সাবিত্রী চট্টোপাধ্যায় - সোনা বৌদি
 কমল মিত্র - হিমাংশু মিত্র
 দীপ্তি রায় - চারু দি
 তরুণ কুমার - অমিতাভ ঘোষ (হিমাংশুর ভাগনে)
 অজয় গঙ্গোপাধ্যায় - সিতাংশু মিত্র (হিমাংশু পুত্র)
 শৈলেন মুখোপাধ্যায় - গণু দা (সোনা বৌদির স্বামী)
 জহর রায় - ম্যানেজার
 ভানু বন্দ্যোপাধ্যায় - কেয়ারটেকার বাবু
 রবি ঘোষ - রমেন হালদার
 সুমিতা সান্যাল - পার্বতী
 প্রেমাংশু বোস
 বঙ্কিম ঘোষ - রমণী পণ্ডিত
 শেখর চট্টোপাধ্যায় - আইনজীবী
 নীলিমা দাস - বাইজি
 শিখা ভট্টাচার্য
 মীরা চট্টোপাধ্যায়
 কঙ্কণ

বহিঃসংযোগ

তথ্যসূত্র

বাংলা ভাষার চলচ্চিত্র
১৯৬৬-এর চলচ্চিত্র
১৯৬০-এর দশকের নাট্য চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
ভারতীয় নাট্য চলচ্চিত্র
ফ্রান্সিস ক্রিক

ডঃ ফ্রান্সিস হ্যারি কম্পটন ক্রিক, ওএম, এফআরএস (জুন ৮, ১৯১৬ - জুলাই ২৮, ২০০৪) একজন ইংরেজ পদার্থবিদ, আণবিক জীববিজ্ঞানী এবং স্নায়ুবিজ্ঞানী। তিনি ১৯৫৩ সালে ডিএনএ অণুর গঠনের ৪ জন আবিষ্কারকের মধ্যে সবচেয়ে উল্লেখযোগ্য হিসাবে সর্বাধিক পরিচিতি লাভ করেন। তিনি, জেমস ডি ওয়াটসন এবং মরিস উইলকিন্স-- নিউক্লিয়িক এসিডের আণবিক গঠন এবং জীবিত বস্তুতে তথ্য স্থানান্তরের ক্ষেত্রে এদের তাৎপর্য সংক্রান্ত আবিষ্কারের জন্যে ১৯৬২ সালে শারীরতত্ত্ব অথবা ভেষজবিদ্যা শাখায় নোবেল পুরস্কারে ভূষিত হন। ডিএনএ আবিষ্কারের আট বছরের মাথায় ক্রিক, সিডনি ব্রেনার ও অন্যান্যদের সাথে আবিষ্কার করেন যে, জেনেটিক কোড হলো ট্রিপলেট।
জেমস ওয়াটসন তার বই DNA: The Secret of Life এ ওইসময়ের স্মৃতিচারণ করেছেন এভাবে-

এক রাতে ক্রিক তাঁদের ত্রয়ী-বিমোচন পরীক্ষার ফলাফল দেখতে সহকর্মী লেসলি বারনেটকে সাথে নিয়ে গবেষণাগারে যান। তাৎক্ষণিকভাবে তিনি(ক্রিক) সেই ফলাফল যে কি ভীষণ গুরুত্বপূর্ণ তা বুঝতে পেরে বারনেট'কে বলেন: "একমাত্র আমরা দুজনাই জানি যে, এটা(জেনেটিক কোড) ট্রিপলেট"। আমি আর ক্রিকই সর্বপ্রথম জীবনের দ্বি-হেলিক্যাল রহস্য সম্পর্কে জানতে পারি, আর সেই রহস্য যে তিন-অক্ষরের শব্দ দিয়ে রচিত তা ক্রিকই প্রথম জানলো।

এরপরে তিনি ১৯৭৭ সাল পর্যন্ত এমআরসি(ল্যাবরেটরি অফ মোলেকিউলার বায়োলজি) তে কাজ করেন। পরবর্তিতে তিনি সল্ক ইন্সটিটিউট ফর বায়োলজিক্যাল স্টাডিজ'এর যে ডব্লিউ কিয়েখেফার ডিস্টিংগুইশড রিসার্চ অধ্যাপক হিসাবে ক্যালিফোর্নিয়ার লা জোলাতে বাকি জীবন অতিবাহিত করেন।

জীবনী, পরিবার এবং শিক্ষা

জীববিজ্ঞান সংক্রান্ত গবেষণা

রঞ্জন-রশ্মি কেলাসবিদ্যা ১৯৪৯-৪৯৫০

দ্বি-হেলিক্স ১৯৫১-১৯৫৩

আণবিক জীববিজ্ঞান

লন্ডনের কিংস কলেজের ফলাফল নিয়ে বিতর্ক

ধর্মের প্রতি দৃষ্টিভঙ্গি

দিকনির্দেশিত প্যানস্পারমিয়া

স্নায়ুবিজ্ঞান, অন্যান্য আগ্রহ এবং ক্রিকের মৃত্যু

ক্রিক ও তার কাজের জন্য প্রতিক্রিয়া

ধর্মীয় বিশ্বাস

সৃজনবাদ

স্বীকৃতি

উৎসপঞ্জী

ফ্রান্সিস ক্রিকের লেখা পুস্তকাবলী

আরও দেখুন

তথ্যসূত্র 

ইংরেজ আণবিক জীববিজ্ঞানী
১৯১৬-এ জন্ম
২০০৪-এ মৃত্যু
চিকিৎসাবিজ্ঞানে নোবেল পুরস্কার বিজয়ী
ক্যালিফোর্নিয়া বিশ্ববিদ্যালয়, সান ডিয়েগোর শিক্ষক
কেমব্রিজ বিশ্ববিদ্যালয়ের প্রাক্তন শিক্ষার্থী
ইউনিভার্সিটি কলেজ লন্ডনের প্রাক্তন শিক্ষার্থী
কপলি পদক বিজয়ী
ইংরেজ অজ্ঞেয়বাদী
মলাশয়ের ক্যান্সারে মৃত্যু
ইংরেজ নোবেল বিজয়ী
গনভিল ও কাইয়াস কলেজ, কেমব্রিজের প্রাক্তন শিক্ষার্থী
লন্ডন বিশ্ববিদ্যালয়ের প্রাক্তন শিক্ষার্থী
ব্রিটিশ নোবেল বিজয়ী
ডিএনএ
ক্যালিফোর্নিয়ায় ক্যান্সারে মৃত্যু
ইংরেজ প্রাণ-পদার্থবিজ্ঞানী
রয়েল সোসাইটির সভ্য
বস্তুবাদী
মার্কিন ফিলোসফিক্যাল সোসাইটির সদস্য
ইউরোপীয় আণবিক জীববিজ্ঞান সংস্থার সদস্য
ফরাসি বিজ্ঞান একাডেমির সদস্য
রয়েল পদক বিজয়ী
টোনি হোর

স্যার চার্লস এন্টনি রিচার্ড হোর  (জন্ম জানুয়ারি ১১, ১৯৩৪) টোনি হোর বা সিএআর হোর নামেও পরিচিত) একজন ইংরেজ কম্পিউটার বিজ্ঞানী। ১৯৬০ সালে তিনি কুইক সর্ট নামক বিশ্বের সর্বাধিক ব্যবহৃত সর্টিং অ্যালগোরিদম উদ্ভাবন করেন। এই আবিষ্কারের জন্যেই তিনি সমধিক পরিচিত।

জীবনী

তথ্যসূত্র

বহিঃসংযোগ 

১৯৩৪-এ জন্ম
ইংরেজ কম্পিউটার বিজ্ঞানী
টুরিং পুরস্কার বিজয়ী
অক্সফোর্ড বিশ্ববিদ্যালয়ের শিক্ষার্থী
অক্সফোর্ড বিশ্ববিদ্যালয়ের শিক্ষক
দ্য ড্রাগন স্কুল, অক্সফোর্ডে শিক্ষিত ব্যক্তি
ব্রিটিশ কম্পিউটার বিজ্ঞানী
রয়েল সোসাইটির সভ্য
নাইটস ব্যাচেলর
জীবিত ব্যক্তি
কলম্বোর ব্যক্তি
ভ্রান্তিবিলাস (চলচ্চিত্র)

ভ্রান্তিবিলাস মনু সেন পরিচালিত ১৯৬৩ সালের ভারতীয় বাংলা চলচ্চিত্র। ঈশ্বরচন্দ্র বিদ্যাসাগর রচিত ১৮৬৯ সালের একই নামের গ্রন্থ অবলম্বনে ছবিটি নির্মিত হয়েছে। ভ্রান্তিবিলাস উইলিয়াম শেকসপিয়র রচিত নাটক কমেডি অফ এররস অবলম্বনে লিখিত। এই কাহিনীর ভিত্তিতে ১৯৬৮ সালের বলিউডে সঙ্গীতধর্মী দো দুনি চার এবং ১৯৮২ সালে পুনর্নির্মিত হয় আঙ্গুর নামে। এই চলচ্চিত্রটির মুখ্য ভূমিকায় অভিনয় করেছিলেন উত্তম কুমার এবং সাবিত্রী চট্টোপাধ্যায় ।

কাহিনী সংক্ষেপ
যদিও মূল নাটকটির কাল অনির্ধারিত, তবে তা সংগঠিত হয়েছে সুদূর অতীতে, অন্যদিকে এই চলচ্চিত্রের গল্পটির সংগঠিত হয়েছে আধুনিক সময়ের ভারতে। এই চলচ্চিত্রটি কলকাতার এক অবিবাহিত বাঙালি বণিক এবং তার চাকরদের গল্প নিয়ে, যারা ব্যবসার জন্য ছোট্ট একটি শহর সফর করে, তবে সেখানে স্থানীয়দের একজোড়ার সাথে তাদের চেহারার মিল থাকায় তাদের স্থানীয় ভেবে ভুল করা হয়, এতে অনেক বিভ্রান্তির সৃষ্টি হয়।

কুশীলব
 উত্তম কুমার - চিরঞ্জীব চৌধুরী/চিরঞ্জিত চৌধুরী
 ভানু বন্দ্যোপাধ্যায় - ভক্তি কিংকর/শক্তি কিংকর
 সাবিত্রী চট্টোপাধ্যায় - চিরঞ্জীবের স্ত্রী
 সন্ধ্যা রায় - বিলাসিনী
 সবিতা বোস - অপরাজিতা
 তরুণ কুমার - মহাজন
 ছায়া দেবী - চিরঞ্জিত ও চিরঞ্জীবের মা
 বিধায়ক ভট্টাচার্য - বসুপ্রিয়
 তমাল লাহিড়ী

সঙ্গীত
ভ্রান্তিবিলাস চলচ্চিত্রের সঙ্গীত পরিচালনা করেছেন শ্যামল মিত্র। গীত রচনা করেছেন গৌরীপ্রসন্ন মজুমদার, বিধায়ক ভট্টাচার্য ও পুলক বন্দ্যোপাধ্যায়।

প্রথম হিন্দি পুনঃনির্মাণ 
ভ্রান্তিবিলাস চলচ্চিত্র অনুপ্রেরণায় গুলজার-এর চিত্রনাট্যে বিমল রায়-এর পরিচালনায় ১৯৬৮ সালে তৈরী হয়  কিশোর কুমার-তনুজা অভিনীত দো দোনি চার ছায়াছবিটি ।

দ্বিতীয় হিন্দি পুনঃনির্মাণ 
ভ্রান্তিবিলাস চলচ্চিত্র অনুপ্রেরণায় গুলজার-এর চিত্রনাট্যে জয় সিং-এর পরিচালনায় ১৯৮২ সালে তৈরী হয়  সঞ্জীব কুমার-মৌসুমী চট্টোপাধ্যায়-দীপ্তি নাভাল অভিনীত আঙ্গুর ছায়াছবিটি ।

তথ্যসূত্র

বহিঃসংযোগ
 

১৯৬৩-এর চলচ্চিত্র
১৯৬০-এর দশকের নাট্য চলচ্চিত্র
১৯৬০-এর দশকের কমেডি চলচ্চিত্র
ভারতীয় চলচ্চিত্র
ভারতীয় নাট্য চলচ্চিত্র
ভারতীয় কমেডি চলচ্চিত্র
বাংলা ভাষার চলচ্চিত্র
মনু সেন পরিচালিত চলচ্চিত্র
বিধায়ক ভট্টাচার্যের চিত্রনাট্য
শ্যামল মিত্রের সঙ্গীত পরিচালনায় চলচ্চিত্র
উত্তম কুমার প্রযোজিত চলচ্চিত্র
ঈশ্বরচন্দ্র বিদ্যাসাগরের কাজ অবলম্বনে চলচ্চিত্র
উইলিয়াম শেকসপিয়রের কাজের আধুনিক উপযোগকরণ
কমেডি অফ এররস অবলম্বনে চলচ্চিত্র
১৯৬০-এর দশকের বাংলা ভাষার চলচ্চিত্র
অন্য ভাষায় পুনর্নির্মিত বাংলা চলচ্চিত্র
নাটক অবলম্বনে ভারতীয় চলচ্চিত্র
বাংলা ভাষার ভারতীয় চলচ্চিত্র
ভারতীয় হাস্যরসাত্মক চলচ্চিত্র
ভারতীয় চলচ্চিত্রে যমজ
ভারতীয় উপন্যাস অবলম্বনে চলচ্চিত্র
চৌরঙ্গী (চলচ্চিত্র)

চৌরঙ্গী ১৯৬৮ সালে মুক্তিপ্রাপ্ত ভারতীয় বাংলা চলচ্চিত্র, যেটি তৈরি করেন পিনাকি ভূষণ মুখোপাধ্যায় এবং  মুখ্য ভূমিকায় অভিনয় করেছিলেন উত্তম কুমার, অঞ্জনা ভৌমিক, শুভেন্দু চট্টোপাধ্যায় প্রমুখ শিল্পী। চলচ্চিত্রটি নির্মিত হয়েছিল প্রখ্যাত সাহিত্যিক শংকরের একই নামের উপন্যাসকে নিয়ে।

অভিনয়শিল্পী 
 উত্তম কুমার - মি. সত্যসুন্দর বসু
 শুভেন্দু চট্টোপাধ্যায় - শঙ্কর
 সুপ্রিয়া দেবী - মিসেস করবী গুহ
 বিশ্বজিৎ চট্টোপাধ্যায় - অনিন্দ্য পাকড়াশী
 অঞ্জনা ভৌমিক - মিসেস সুজাতা মিত্র
 উৎপল দত্ত - মার্কো পোলো
 ভানু বন্দ্যোপাধ্যায় - নিত্যহরি বাবু
 হারাধন বন্দ্যোপাধ্যায় - জিমি
 সুখেন দাস - গুরবেরিয়া
 বঙ্কিম ঘোষ - মি. আগরওয়াল
 জহর রায় - মি. জুনো
 প্রসাদ মুখোপাধ্যায় - মি. মাধব পাকড়াশী
 দীপ্তি পাল - মিসেস পাকড়াশী

তথ্যসূত্র

বহিঃসংযোগ 
 

বাংলা ভাষার চলচ্চিত্র
১৯৬০-এর দশকের বাংলা ভাষার চলচ্চিত্র
কলকাতার পটভূমিতে চলচ্চিত্র
ভারতীয় চলচ্চিত্র
১৯৬৮-এর চলচ্চিত্র
বাংলা ভাষার ভারতীয় চলচ্চিত্র
ভারতীয় উপন্যাস অবলম্বনে চলচ্চিত্র
অঞ্জনা ভৌমিক

অঞ্জনা ভৌমিক (৩০ ডিসেম্বর ১৯৪৪ – ১৭ ফেব্রুয়ারি ২০২৪) ছিলেন একজন ভারতীয় বাঙালী অভিনেত্রী।

প্রারম্ভিক জীবন 
তিনি ১৯৪৪ সালের ৩০ ডিসেম্বর পশ্চিমবঙ্গের কোচবিহারে জন্মগ্রহণ করেন। তার আসল নাম আরতি ভৌমিক এবং ডাক নাম বাবলি। তার বাবার নাম ছিল বিভূতিভূষণ ভৌমিক। তিনি কোচবিহার স্কুলে লেখাপড়া করেন এবং ১৯৬১ সালে কোচবিহারের সুনীতি একাডেমি থেকে উচ্চ মাধ্যমিক পরীক্ষায় অংশগ্রহণ করেন। এরপরে তিনি সরোজিনী নাইডু কলেজে লেখাপড়া শুরু করেন এবং কলকাতা বিশ্ববিদ্যালয় থেকে স্নাতক সম্পন্ন করেন।

অভিনয় জীবন 
তিনি উত্তম কুমারের সাথে বেশ কিছু চলচ্চিত্রে অভিনয় করেছিলেন। তিনি ৬০ ও ৭০ এর দশকে বিভিন্ন বাংলা চলচ্চিত্রে অভিনয় করেন৷ তার অভিনীত চলচ্চিত্রগুলোর মধ্যে শুকসারী, নায়িকা সংবাদ অন্যতম।

ব্যক্তিগত জীবন 
অঞ্জনা ভৌমিক নৌবাহিনীর কর্মকর্তা অনিল শর্মা'র সাথে বিবাহ বন্ধনে আবন্ধ হন এবং তার সাথে মুম্বইয়ে বসবাস করতেন। তাদের নীলাঞ্জনা শর্মা ও চন্দনা শর্মা নামে দুই কন্যা সন্তান রয়েছে, উভয়ই অভিনেত্রী। বড় কন্যা নীলাঞ্জনা শর্মা অভিনেতা যীশু সেনগুপ্তকে বিয়ে করেছেন।

অঞ্জনা ১৭ ফেব্রুয়ারি ২০২৪-এ ৭৯ বছর বয়সে মৃত্যুবরণ করেন।

চলচ্চিত্রের তালিকা 
 নিশিবাসর (১৯৮৭)
 ভাগ্যলিপি (১৯৭৯)
 রৌদ্রছায়া (১৯৭৩)
 প্রথম বসন্ত (১৯৭১)
 দিবারাত্রির কাব্য (১৯৭০)
 শুকসারী (১৯৬৯)
 চৌরঙ্গি (১৯৬৮)
 কখনো মেঘ (১৯৬৮)
 নায়িকা সংবাদ (১৯৬৭)
 মহাশ্বেতা (১৯৬৭)
 গৃহ সন্ধানে (১৯৬৬)
 রাজদ্রোহী (১৯৬৬)
 থানা থেকে আসছি (১৯৬৫)

তথ্যসূত্র

বহিঃসংযোগ 
 

বাংলা চলচ্চিত্র অভিনেত্রী
১৯৪৪-এ জন্ম
২০শ শতাব্দীর ভারতীয় অভিনেত্রী
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় চলচ্চিত্র অভিনেত্রী
কোচবিহার জেলার ব্যক্তি
২০২৪-এ মৃত্যু
শুভেন্দু চট্টোপাধ্যায়

শুভেন্দু চট্টোপাধ্যায় (২৯ নভেম্বর ১৯৩৬ - ৫ জুলাই ২০০৭) ছিলেন একজন ভারতীয় চিকিৎসক ও অভিনেতা, যিনি বাংলা টেলিভিশন এবং চলচ্চিত্রে অভিনয়ের জন্য পরিচিত।

বাক্তিগত জীবন 
শুভেন্দু’র বাবা ছিলেন শৈলেন্দ্র চট্টোপাধ্যায়, মা মনিমালা দেবী। ছোট থেকেই পড়াশোনায় ছিলেন অসাধারণ মেধাবী। ১৯৫৩ সালে ভর্তি হন মেডিকেল কলেজ এবং হাসপাতাল, কলকাতায়। ১৯৬০ সালে পাশ করেন এমবিবিএস। প্রথমে সিভিল ডিফেন্সে তাঁরপর কলকাতা পুরসভায় যোগ দেন কর্মসূত্রে। ডাক্তারির জীবন ছেড়ে তিনি চলে এসেছিলেন রুপোলি পর্দার টানে |

পেশাগত জীবন 
প্রখ্যাত অভিনেতা জ্ঞানেশ মুখোপাধ্যায়ের কাছে অভিনয় শিক্ষা | অংশ নিয়েছিলেন IPTA মুভমেন্টেও |

চিড়িয়াখানা
সত্যজিৎ রায়ের ‘চিড়িয়াখানা’ ছবির শুটিংয়ে উত্তমকুমারের হার্টের সমস্যা দেখা দিলে শুভেন্দুই প্রাথমিক শুশ্রূষা করেছিলেন। এবং তাঁরই পরামর্শে তৎক্ষণাৎ কলকাতায় নিয়ে আসা হয়েছিল। সে যাত্রায় বেঁচে গিয়েছিলেন উত্তমকুমার।

চলচ্চিত্রের তালিকা
 কাঁচ কাটা হীরে (১৯৬৫)
 আকাশ কুসুম (১৯৬৫)
 চিড়িয়াখানা (১৯৬৭)
 হংসমিথুন (১৯৬৮)
 চৌরঙ্গী (১৯৬৮)
 আরোগ্য নিকেতন (১৯৬৯)
 অরণ্যের দিনরাত্রি (১৯৭০)
 কুহেলি (১৯৭১)
 ছদ্মবেশী (১৯৭১)
 অনিন্দিতা (১৯৭২)
 কোরাস (১৯৭৪)
 রাজনন্দিনী (১৯৮০)
 অমর সঙ্গী (১৯৮৭)
 একান্ত আপন (১৯৮৭)
 গণশত্রু (১৯৮৯)
 আশা ও ভালবাসা (১৯৮৯)
 আপন পর (১৯৯২)
 জামাইবাবু (১৯৯৬)
 লাল দরজা (১৯৯৭)
 মনের মানুষ (১৯৯৭)
 দহন (১৯৯৭)
 ভালবাসা (১৯৯৭)
 কাঞ্চনমালা (১৯৯৯)
 দেশ (২০০২)
 আবার অরণ্যে (২০০৩)
 আমার মায়ের শপথ (২০০৩)
 বারুদ (২০০৪)

পুরস্কার ও সম্মননা 
 আনন্দলোক পুরস্কার: সেরা অভিনেতা - ১৯৯৮ (লাল দরজা চলচ্চিত্র)।

তথ্যসূত্র

বহিঃসংযোগ 

বাঙালি অভিনেতা
১৯৩৬-এ জন্ম
২০০৭-এ মৃত্যু
কলকাতার অভিনেতা
পশ্চিমবঙ্গের অভিনেতা
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
বাঙালি টেলিভিশন অভিনেতা
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় মঞ্চ অভিনেতা
ভারতীয় চলচ্চিত্র অভিনেতা
বনপলাশীর পদাবলী (চলচ্চিত্র)

বনপলাশীর পদাবলী হল উত্তম কুমার পরিচালিত ও প্রযোজিত ১৯৭৩ সালের বাংলা ভাষার ভারতীয় চলচ্চিত্র। প্রখ্যাত সাহিত্যিক রমাপদ চৌধুরীর একই নামের উপন্যাস অবলম্বনে এটি নির্মিত হয়েছিল। এই চলচ্চিত্রে মুখ্য ভূমিকায় অভিনয় করেছিলেন উত্তম কুমার, সুপ্রিয়া চৌধুরি, মাধবী মুখোপাধ্যায়, নির্মল কুমার, অনিল চট্টোপাধ্যায় প্রমুখ শিল্পী।

কাহিনী

কুশীলব 
 উত্তম কুমার - উদাস
 সুপ্রিয়া দেবী - পদ্মা
 বিকাশ রায় - গিরিজা প্রসাদ
 অনিল চট্টোপাধ্যায় - ডাক্তার
 মাধবী মুখোপাধ্যায়
 জহর রায়
 কালীপদ মুখোপাধ্যায় - উদাসের বাবা
 নির্মল কুমার
 বসবী নন্দী - লক্ষ্মী
 ধীমান চক্রবর্তী
 মলিনা দেবী - আত্মামা
 শিপ্রা মিত্র - প্রসাদের স্ত্রী

সঙ্গীত 
বনপলাশীর পদাবলী ছবিটির সঙ্গীত পরিচালনা করেছেন অধীর বাগচী ও নচিকেতা ঘোষ। গানে কণ্ঠ দিয়েছেন শ্যামল মিত্র, লতা মঙ্গেশকর, দ্বিজেন বন্দ্যোপাধ্যায় ও অধীর বাগচী।

তথ্যসূত্র

বহিঃসংযোগ

 

১৯৭৩-এর চলচ্চিত্র
১৯৭০-এর দশকের প্রণয়ধর্মী নাট্য চলচ্চিত্র
উত্তম কুমার পরিচালিত চলচ্চিত্র
বাংলা ভাষার ভারতীয় চলচ্চিত্র
ভারতীয় চলচ্চিত্র
ভারতীয় প্রণয়ধর্মী নাট্য চলচ্চিত্র
ছোট কল্পকাহিনী অবলম্বনে চলচ্চিত্র
ভারতীয় উপন্যাস অবলম্বনে চলচ্চিত্র